da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de da da da da da da da da de pl da en da es da da da da da da zh da da da da da da da da zh da zh da da zh da zh da zh da da pl da da sv da zh da da sv da en da da sv da da fr en da de da da de fr da de nl da da da en da da da da da fr ceb en nl ceb fr de da da
Julekrea: 7 nemme idéer - fra bordkort til indpakning | ISABELLAS
Foto: Skovdalnordic.com og Stine Christiansen.
Det behøver hverken være svært eller tidskrævende at gøre lidt ekstra ud af julegaveindpakningen, til og fra-kortene, bordkortene eller den hjemmelavede julepynt. Vi giver dig 7 nemme idéer til en mere kreativ jul.
Nogle gange skal der ikke så meget til, før det stråler af juleoverskud og personlighed. Vi har samlet 7 julekreative idéer, så du f.eks. nemt kan klippe din egen julepynt, lave dine egne kort eller pakke gaverne ekstra fint ind. Vi har også lavet en lynhurtig værtindegave, hvis du mangler noget fem minutter i jul. Nemt og sødt! Se alle idéerne i galleriet nederst på siden!   Jule-DIY: Bind en yndig julekugle
Nemme idéer til en kreativ jul
DIY: Giv gaven et juletræ - fin pynt til julegaverne   Det skal du bruge:
Grov snor eller gavebånd
Julekager: Julens bedste kryddersmåkager   Sådan gør du:
Tegn et juletræ på tykt papir, og klip eller skær det ud.
Skær 2 lodrette linjer på ca. 1 cm i midten af træet. Pak gaven ind.
Før snoren igennem hullerne i juletræet, og bind båndet om gaven.
Afslut med et lille stykke gran under snoren ved siden af juletræet.
Tip: Til store gaver kan du lave flere juletræer og sætte dem på båndet rundt om gaven.   Se de 7 julekreative idéer i galleriet herunder!
Det skal du bruge:
Saks, stansejern eller skalpel
Mønstret eller farvet papir eller karton
Sådan gør du: Klip, udstans eller skær med skalpel en stjerne af papir eller karton. Lav et hul i toppen af stjernen med en nål. Klip snoren i ønsket længde, og læg den dobbelt. Sæt perlen på den bøjede ende, bind en knude foroven, og klip løkken af. Træk de 2 snore igennem hullet i stjernen, og før dem igennem hullet i manilamærket. Afslut med en knude på snoren.
Der er mange arrangementer i december. Mangler du en fin og billig værtindegave, er en hyacint, der er pakket fint ind, altid en kærkommen gave.
Skab en rød tråd gennem pyntningen af dine julegaver ved at vælge naturmaterialer som bordpynt og jordbundne farver. For materialer taget direkte fra eller inspireret af naturen giver et roligt og harmonisk look.
Vi har brugt: Ensfarvet indpakningspapir, 28 kr. pr. rulle. (cchobby.dk). Indpakningspapir med fjer, 20 kr. pr. ark. (Vanilla Fly). Brune manilamærker, 28 kr. for 20 stk. (cchobby.dk). Til og fra-kort med glimmertryk, 10 kr. pr. stk. (Vanilla Fly). Rustik, ensfarvet snor af hamp, 30 m, 27 kr. Rustik sort-hvid-stribet snor, 150 m, 80 kr. Lædersnor, 2 m, 23 kr. (cchobby.dk). Sort-guld-bånd, 20 m, 190 kr. (Madam Stoltz).
Hjerter hører julen til og kan bruges på utallige måde i dekorationer, som bordkort og til ophæng. Så lad kreativiteten lyse, og lav f.eks. de fineste hjerter af papir og hæng dem på en snor.
Har du ikke tid til de store kreationer på julebordet, er disse bordkort virkelig nemme at lave. Sådan gør du: Klip noget gran til i en passende længde, form små kranse af det, og bind enderne sammen med snor. Klip eller skær med skalpel et stykke karton ud til små skilte i ønsket form, og skriv gæsternes navne på skiltene. Læg krans og skilt på hver tallerken.
Det fine kræmmerhus er fyldt med hvide chokoladekugler. En nem og billig værtindegave, der med garanti vil vække lykke. Det skal du bruge:
Tykt papir eller karton
Sådan gør du: Klip eller skær et kvadratisk stykke papir efter ønsket størrelse på kræmmerhuset. Sæt dobbeltklæbende tape langs den ene side på bagsiden af papiret. Pil ikke plastikken af tapen, som vender opad. Rul kræmmerhuset som en kegle. Inden du ruller kræmmerhuset helt færdigt, piller du plastikken af tapen og ruller videre, til al tapen sidder fast på papiret, så kræmmerhuset ikke går op. Fyld kræmmerhuset med godter. Luk kræmmerhuset ved at sætte en finger på begge sider af toppen, tryk ind, og fold derefter toppen ned over den ene side. Sæt et klistermærke på som afslutning. Bind et stykke snor eller garn rundt om det færdige kræmmerhus.
Vi har givet gaverne en lille kvist og/eller en kogle i båndet for at gøre indpakningen mere personlig.  Det har vi brugt: Den store gave er pakket ind i mønstret gavepapir til 35 kr. pr. rulle med fem med til og fra-kort, 30 kr. for tre stk. (House Doctor). Den lille gave er pakket ind i mønstret papir, 45 kr. pr. ark. Bånd, 30 kr. for 10 m. (Bungalow). Papir med prikker, 45 kr. pr. rulle. (Bloomingville). De øvrige ruller koster 35 kr. (House Doctor). Groft hørbånd, 3 kr. for tre meter. (Ib Laursen). Klips, 99 kr. for tre stk. i stål/sort og kobber. (Barista & Co). Papirpose, 32 kr. for to stk. Papirtape med dekorationer, der gør det ud for bånd, 69 kr. for fire ruller. (Alt fra Bloomingville).
Prøv også: Sunde havregrynskugler
jul diy kreativ julekort
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik